《次韵宾旸令郎见示二首》
元代·方回

盛名从昔起寒微，逆旅萧条未必非。
政可夜楼观月落，不应晓枕叹霜飞。
妙年振鬣思千里，他日干霄会百围。
通介随时有中道，稍容衰老擅渔矶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。